Mata Permata

Mata Permata ialah sebuah filem dokudrama Malaysia 1964 arahan Osman Haji Shamsuddin dengan cerita dan skrip oleh Aziz Alias terbitan Filem Negara Malaysia (FNM). Dicapai pada 27 Ogos 2018. Diadaptasi dari cerita pendek Perancis 1884, La Parure ("Rantai Leher") karya Guy de Maupassant, ia berkisarkan tentang konflik kekeluargaan dan kejiranan akibat harta. Ia ditayangkan di Radio Televisyen Malaysia (RTM) sempena Hari Raya Aidilfitri 1964 dan menjadi lakonan pertama dan terakhir Norma Salim yang meninggal dunia pada 1963.

Sinopsis
Mengisahkan pergolakan sepasang suami isteri, Kahar (S.M. Salim) dan Jenah (Nurlidar Saidi) akibat perasaan irihati dan si isteri mahu menunjuk-nunjuk. Jenah tidak mahu jirannya, Latifah (Norma), melebihi dirinya. Dia suka meminjam barang-barang emas dan intan berlian. 

Jenah seorang yang boros, menyebabkan suaminya, Kahar tidak boleh berjimat cermat, sebaliknya Latifah pandai berjimat cermat. Untuk menghadiri jemputan kahwin di rumah Penghulu, Jenah telah meminjam barang-barang emas dan intan berlian dengan tujuan untuk menunjuk-nunjuk. 

Tetapi di malam keramaian, akibat hujan lebat, Jenah telah menghilangkan subang yang dipinjamnya, dan ini menyebabkan Kahar berjanji kepada Pak Dollah (Ismail Bontak) akan mencari wang untuk mengganti subang tersebut. Dia menjualkan segala harta-bendanya. 

Hutang Kahar semakin banyak, sehingga diketahui jirannya, Cikgu Latif (Abu Bakar Ahmad). Dia menolong Kahar dengan memasukkannya sebagai ahli syarikat kerjasama jimat cermat dan pinjam meminjam. Dengan menjadi ahli syarikat tersebut, Kahar dapat menyelesaikan kesemua hutang piutangnya. 

Pelakon

Pelakon utama
 S.M. Salim sebagai Kahar
 Nurlidar Saidi sebagai Jenah
 Siti Hawa Zain sebagai Mak Ngah
 Abu Bakar Ahmad sebagai Cikgu Latif
 Norma Salim sebagai Latifah

Pelakon undangan
 Ismail Bontak sebagai Pak Dollah
 Ismail Jah
 Fauziah Hanim
 Kamal Bidin
 Ibrahim Din sebagai Bomoh 
 Fazidah Joned
 Mokhtar Daud
 Wan Chik Daud
 Daud Hamzah

Kredit
Diperoleh dari catatan penerbitan.

 Karya (cerita dan skrip): Aziz Alias
 Jurugambar: Tony Aeria
 Penyunting: Raymond Lopez
 Penyelia muzik: Saiful Bahri
 Jurubunyi: Mustafa Kemal
 Penolong pengarah I: J.J. Xavier
 Penolong pengarah II: S.M. Salim (tidak dikreditkan)
 Penolong jurugambar: Hassan Rashid
 Jurugambar luar studio: Latiff Tamin, Daud Iman
 Penerbit bersekutu: Wong Khye Weng
 Penerbit: Mohd Zain Hussain
 Pengarah: Osman Hj. Shamsuddin

Penerbitan dan keluaran
Mata Permata diadaptasi daripada cerita pendek Perancis 1884, La Parure ("Rantai Leher") karya Guy de Maupassant. Pasangan seniman S.M. Salim dan Norma Salim melakonkan watak utama, sebagai suami isteri. Untuk filem ini, beliau berkhidmat sebagai penolong pengarah. Kakitangan Radio Malaysia (kemudian RTM) melakonkan watak-watak penting dalam filem ini.

Filem ini ditujukan khas kepada pelakon utamanya, Norma yang meninggal dunia pada 12 September 1963 akibat kemalangan jalan raya dan ia dikeluarkan secara anumerta. Mata Permata ditayangkan di Radio Televisyen Malaysia (RTM) menerusi TV1 pada 15 Februari 1964, sempena Hari Raya Aidilfitri dan di Taman Bunga, Kuala Lumpur.

Pada Januari 1965, filem ini telah dipertontonkan di New Delhi, India sempena Festival Filem Antarabangsa Ketiga yang berlangsung dari 9 hingga 21 Januari.

Filem ini dipertontonkan pada 22 Januari 2000 sempena majlis apresiasi filem ini anjuran Perbadanan Kemajuan Filem Nasional Malaysia (FINAS).

Anugerah
 Tahun Anugerah Kategori Penerima/Karya tercalon Keputusan 1964 Festival Filem Asia Pasifik ke-11 Sumbangan Dalam Kemajuan Pendidikan Sosial Mata Permata 

Rujukan

Pautan luar


Kategori:Filem Malaysia tahun 1964
Kategori:Filem dokumentari Malaysia
Kategori:Filem drama Malaysia
Kategori:Filem terbitan Filem Negara Malaysia